Anchetă în Capitală. Un apel la 112 a raportat "focuri de armă în direcția unui tramvai". Geamurile vehiculului au fost sparte.
Un tramvai, care circula pe Șoseaua Viilor din Capitală, a fost lovit de un "obiect care a traversat zona destinată călătorilor, spărgând geamurile". Ancheta în cazul incidentului de pe Șoseaua Viilor a fost preluată de Secția 18 Poliție. Nu au fost pasageri răniți.
Un tramvai care circula, vineri, pe Șoseaua Viilor din Capitală a fost lovit de "un obiect care a traversat zona destinată călătorilor, spărgând geamurile". Nicio persoană nu a fost rănită, dar Poliția a deschis o anchetă.Incidentul a fost anunțat printr-un apel la 112 în care se vorbește despre "împușcături", neconfirmate încă de către oamenii legii.Ancheta în cazul incidentului a fost preluată de Secția 18 Poliție, cu sprijinul Serviciului Arme, Explozivi și Substanțe Periculoase."Tramvaiul care circula pe Șoseaua Viilor a fost lovit cu un obiect, care a spart doua geamuri ale vehiculului, traversând zona destinată călătorilor. Nu au fost pasageri răniți", precizează Poliția într-un comunicat de presă.Oamenii legii fac verificări pentru stabilirea cauzelor și condițiilor în care s-a produs evenimentul, precum și pentru identificarea obiectului care a produs distrugerea.